ไฟแนนซ์ทูเดย์
ฮือฮากันยกใหญ่ เมื่อ พล.อ.ประยุทธ์ จันทร์โอชา นายกรัฐมนตรี ประกาศใช้ ม.44 เปิดกรอบอัตรากําลังชั่วคราวเป็นกรณีพิเศษในสํานักนายกรัฐมนตรี 50 อัตรา ให้ข้าราชการ พนักงานรัฐวิสาหกิจ ที่อยู่ระหว่างการสอบสวน พวกอู้งาน จับเด้งเข้ากรุทำเนียบหมด ตอนนี้มีเข้ามาแล้ว 3 ราย เหลืออีก 47 ตำแหน่งที่ยังว่างอยู่ เชื่อว่าก่อนสิ้นปีนี้ไม่มีใครกล้าเกียร์ว่างแน่นอน
18 พ.ย. 2559

ฮือฮากันยกใหญ่ เมื่อ พล.อ.ประยุทธ์ จันทร์โอชา นายกรัฐมนตรี ประกาศใช้ ม.44 เปิดกรอบอัตรากําลังชั่วคราวเป็นกรณีพิเศษในสํานักนายกรัฐมนตรี 50 อัตรา ให้ข้าราชการ พนักงานรัฐวิสาหกิจ ที่อยู่ระหว่างการสอบสวน พวกอู้งาน จับเด้งเข้ากรุทำเนียบหมด ตอนนี้มีเข้ามาแล้ว 3 ราย เหลืออีก 47 ตำแหน่งที่ยังว่างอยู่ เชื่อว่าก่อนสิ้นปีนี้ไม่มีใครกล้าเกียร์ว่างแน่นอน
ความคืบหน้าการสรรหา ผู้จัดการธนาคารเพื่อการเกษตรและสหกรณ์การเกษตร หรือ ธ.ก.ส.คนใหม่ คงต้องแสดงความยินดีกับ อภิรมย์ สุขประเสริฐ รองผู้จัดการ ธ.ก.ส. ที่เป็นตัวเต็งในครั้งนี้ เนื่องจากผู้สมัครอีกราย ตกคุณสมบัติ กรณีที่เป็นผู้บริหารจากเอกชน ต้องมาจากองค์กรที่มีรายได้ไม่ต่ำกว่า 1 หมื่นล้านบาท/ปี หรือเคยบริหารสินทรัพย์ไม่น้อยกว่า 2 แสนล้านบาท งานนี้อดใจรอผลอย่างเป็นทางการเดือนหน้า
เก็บตกเรื่องที่นายกฯ บุกมาตรวจเยี่ยมที่กระทรวงการคลังสัปดาห์ก่อน นักข่าวถามว่าพอใจผลงานหรือไม่ นายกฯ ตอบเสียงดังฟังชัดว่า “พอใจ” และได้ข่าวว่าในห้องประชุม นายกฯ บอกว่ามาให้กำลังใจ เอ๊ะ! จะเป็นการสื่อความอะไรไปถึงใครหรือเปล่าหนอ